Esther Lahoz Castelló, (Pancrudo, 2 de mayo de 1963), ye una atleta aragonesa actualment retirata. Yera especializata en prebas de velocidat (200 y 400 m lisos y vallas). Estió miembro d'o equipe d'o récord d'Espanya d'atletismo de relevos 4 x 400 m, tamién tién en l'actualidat os récords d'Aragón d'atletismo de 200, 400 m lisos, relevos 4 x 100 y 4 x 400. Estió campiona d'Espanya en 200 m lisos (1992), 400 m lisos (1984, 1985, 1986, 1987, 1989 y 1997), y 400 m cletas en 1989. As suyas competicions mes importants son os Chuegos Olimpicos de Seúl 1988 (anque no podieron partecipar por problemas burocraticos), os Chuegos Olimpicos de Barcelona 1992, os Campionatos d'o Mundo d'Atletismo d'os anyos 1991, 1993 y 1995, tres Campionatos Europeus y 6 Chuegos Iberoamericanos.